I 1972 var han med i den østtyske [[firer med styrmand]], der deltog i [[Sommer-OL 1972|OL]] i München. Bådens øvrige besætning bestod af [[Dietrich Zander]], [[Reinhard Gust]], [[Eckhard Martens]] samt [[Styrmand (rosport)|styrmand]] [[Klaus-Dieter Ludwig]]. Vesttyskland var forsvarende verdens- og europamestre, mens Østtyskland (med andre besætninger) havde været nærmeste forfølger i begge tilfælde. De to nationer vandt da også deres indledende heats, mens østtyskerne i semifinalen blev besejret af Sovjetunionen, men alligevel var med i A-finalen. Her blev styrkeforholdet sat på plads, da vesttyskerne vandt klart i ny olympisk rekordtid, mens østtyskerne lige så klart blev nummer to, og den tjekkoslovakiske båd blev nummer tre.<ref>{{kilde | url = https://www.olympedia.org/results/158626 | titel = Coxed Fours, Men | udgiver = olympedia.org | hentet = {{dato|6-10-2023}} }}</ref>
Sport